2-3วันที่ผ่านมารู้สึกเวียนหัว เหมือนจะเอียงไปทางขวาอยู่ตลอด ปวดหัวรู้สึกหนักๆที่หัว รู้สึกไม่โล่ง ทั้งยังมีอาการชาที่แขนซ้าย เท้าซ้าย บางทีก็ปวดหัวไหล่มาก อาการแบบนี้เป็นสัญญาณของอะไรร้ายแรงมั้ยคะ ควรไปพบแพทย์มั้ยคะ หรือสามารถรักษาไปก่อนเองได้
สวัสดีค่ะ อาการเวียนศีรษะ รู้สึกเอียงไปทางขวาตลอด ปวดหัวหนักๆนั้น อาจจะเกิดจาก ภาวะน้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะได้ สาเหตุอื่นๆเช่นการมีตะกอนหินปูนในหูชั้นในหลุด หรือ โรคหินปูนในหูชั้นในเคลื่อน หูชั้นในอักเสบจากการติดเชื้อของหูชั้นกลาง การเปลี่ยนท่าทางที่เร็วเกินไป เป็นเนื้องอกของประสาททรงตัวส่วนอาการชาที่แขน ขานั้น อาจจะเป็นเรื่องของปลายเส้นประสาทอักเสบหรือกล้ามเนื้ออักเสบได้มากกว่า คิดถึงได้น้อยว่าจะสัมพันธ์กับภาวะเวียนศีรษะในตอนนี้ในเบื้องต้น การเปลี่ยนท่าทางควรทำอย่างช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ รับประทานยาแก้เวียนศีรษะได้ และสังเกตอาการ ถ้ายังเวียนศีรษะมาก จนเดินเซ หรือชาตามแขน ขา มากขึ้นเรื่อยๆ ควรไปพบแพทย์